 Proza - : - Migratii (5) - 1916 - Sami, Sonia de Laurentiu Orasanu : - Migratii (5) - 1916 - Sami, Sonia de Laurentiu Orasanu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14059734 index.html' > Vizionari: 1298 > Migratii (5) - 1916 - Sami, Sonia proza [ ] fragment de roman - - - - - - - - - - - - - - - - - - - - - - - - - de Laurentiu Orasanu [Ghiocel ] 2014-11-13 | | (continuare) Tot in acel ferbruarie 1917, in care Wolfi cazuse secerat, rusii il alungasera pe tar. "Sa vezi ca aliatii nostri n-o sa mai lupte, s-a ingrijorat capitanul Mocanu. Astazi tarul, maine generalii, poimaine ii vezi ca ne lasa balta. Rusul e ca noi, obisnuit sa i se comande. Sa fie tinut in jug. il lasi sa gandeasca la soarta lui, ii promiti pamant sau nu-stiu-ce libertati, o ia razna. Razboaiele sunt momente potrivite pentru rascoale. Cum sa-ti mai aperi tara, cum sa te mai lupti cu inamicul, cand iti rastorni propriul rege? N-au jurat ei, ca si noi: Pentru tara si Rege? Cine stie cate coroane vor mai cadea pana se va termina si razboiul asta." Se mai insela si capitanul Mocanu. Rusii nu i-au parasit. ii vedeau intarind liniile frontului, aducand trupe proaspete. Se vorbea de o ofensiva care sa-i arunce pe nemti peste Carpati. si ei se intareau. Frantujii le livrau arme, le instruiau comandantii. "ii bazaim noi aici pe nemti, mai rasufla si francezii acolo, pe frontul lor, le spunea capitanul. De-aia ne ajuta. iar Kerenski n-are niciun interes sa-si retraga trupele. Nu ca i-ar pasa de frantuji si de engleji. Ca nici alora nu le-a pasat cand ne-a pisat neamtul si ne-a comasat in Moldova. Dar daca se intorc acasa doua milioane de mujici si cer pamant, sa vezi atunci rebeliune!" Curios, capitanul murea de grija rusilor, a frantujilor sau a englejilor, dar nu le vorbea niciodata de soarta regelui lor. Neamt fiind, se gandea Sami, o fi suferind el regele Ferdinand, acolo, la Barlad unde se zice ca are Cartierul general, ca nemtii lui, neamul lui, ne-au spulberat apararea si ne-au ocupat aproape toata tara? O fi regretand ca a mers impotriva celor de-un sange cu el, supunandu-se glasurilor romanesti din guvern sau din popor? Ardealul, Ardealul! si oare mai crede regele lor in victorie? Macar atata cat crede capitanul, cat mai cred si ei, soldatii lui, mai crede? Daca mai crede, daca nu a cazut prada disperarii, daca mai cauta inca solutii de salvare a ceea ce mai poate fi salvat, atunci regele acesta chiar merita sa fie regele lor. Atunci chiar merita sa mori pentru el, asa cum li se cere. Sami, care fusese si la Viena si la Petersburg, intelegea mai bine ce spunea capitanul. intelegea mai bine decat camarazii lui, care nu iesisera niciodata din targul Bacaului sau din satucul lor din Moldova. Vazuse cat de organizat e Kaizerul si cum armata lui, disciplinata si bine echipata, ii tinea in frau si pe cehi, si pe polonezi si cate si mai cate natii. Vazuse cat sunt de saraci mujicii rusi: muritori de foame. De unde aveau ei forta sa lupte? Luptau ei pentru Galitia? Nici macar nu erau tinut rusesc, sa zici ca-si aparau tara. Aparau Moldova? Pai Moldova era hat, departe, de Petersburg. Sau poate, flamanzi cum erau acasa la ei, armata insemna o ratie de mancare sigura. Se pregateau. si ei, pe langa rusi, si nemtii. iscoadele lor aflasera, probabil, de ofensiva care se pregatea. Schimburile de focuri se intetisera. Artileria lor pisa transeele nemtilor, tunurile nemtilor nu se lasau mai prejos. Primavara, in loc sa-i bucure, venea apasatoare. Nu mai pleca nimeni in permisie. Cine pleca, pleca la spital, ranit, sau la cimitir. Un sir intreg de camarazi. Asa cum povestea fiecaruia se topise, in amintirea lui, intr-o singura poveste, asa si moartea fiecaruia repeta, in amintirea lui, moartea lui Wolfi. Mort la datorie. Asa scria pe cartea postala trimisa familiei. Patria recunoscatoare! Atunci, la sfarsitul lui martie, a primit Sami scrisoarea de la socru-sau. Sonia murise la nastere. Avea o fetita. i-au spus Simona, asa cum hotarasera Sonia si el, inainte. "Sami, oricat de greu ti-ar fi, tu sa-ti faci datoria. Sa nu ne faci neamul de ras. Sa nu faci vreo prostie. Aici, daca vii, tot nu mai ajuta la nimic. Asa a fost sa fie. Doctorul a facut tot ce a putut, dar n-a putut s-o salveze. si noi ne-am pierdut fata, si tu ai pierdut o sotie iubitoare. Va trebui sa traim si noi, si tu, cu durerea asta. Noi o sa avem grija de fata. i-am luat doica. Te asteptam sa vii sanatos. Pentru fata, pentru ai tai, pentru noi." Moartea Soniei il lovise ca un glont, drept in inima. inca mai rau, pentru ca la glont se astepta, putea sa se fereasca sau, cine stie, sa scape numai cu o rana. O rana care sa se vindece. Dar rana pricinuita de moartea Soniei avea s-o simta toata viata. Avea sa-l doara in fiecare clipa pe care o va trai fara ea. Ca o pedeapsa ca el traieste si ea s-a sfarsit atat de tanara. Sa mori la optsprezece ani, e ca si cum nici n-ai fi trait! Sa mori fara sa-ti vezi copilul, sa nu-i auzi ganguritul, sa nu apuci sa-l strangi niciodata la piept. Se gandea la ea, la viata pe care ea ar fi putut s-o traiasca si care fusese curmata atat de repede, atat de nedrept, si mai putin la el. Sonia traind, ar fi insemnat ca traieste si el, ca e fericit, ca iubeste si este iubit, ca se bucura impreuna de copilul lor. Sonia murind, murise, intr-un fel, si el. si totusi el trebuia sa traiasca si pentru ea. Simtea ca asta vrea ea, de acolo, de unde s-a dus. Sa traiasca pentru ea si pentru copilul lor. Sa-l iubeasca si sa-l ocroteasca asa cum le-ar fi iubit pe amandoua, daca ea ar fi trait. Gandul acesta l-a intarit. De gandul acesta s-a agatat disperat, ca de un capat de funie intins peste o valtoare. Gandul acesta, de a trai si pentru Sonia, si pentru Simona, l-a salvat atunci, in razboi. L-a salvat de gloantele si de obuzele dusmane, l-a salvat de tifos. L-a adus viu acasa, langa copilul lor. Gandul acesta il impinge si acum inainte, prin intuneric, spre limanul in care vede salvarea. America! Dupa luni de asteptare si de pregatire, au atacat la Marasti. si ei, si rusii. Ofensiva Kerenski, asa au numit-o. Batalionul lor a fost chiar in linia intaia. Capitanul Mocanu avusese dreptate sa se teama de magura din fata lor. A cazut acolo jumatate din companie ca sa ia cota aceea bine aparata de nemti. in zona diviziei lor, tot frontul a inaintat vreo douazeci de kilometri. Apoi a sosit ordinul de trecere in aparare. Kerenski ordonase incetarea ofensivei. inaintasera indeajuns pentru ca generalii sa raporteze sucesul ofensivei. indeajuns pentru a le demonstra nemtilor ca pot fi dati inapoi. Asa explica ordinul acela capitanul, cu ciuda ca nu au continuat navala peste nemti. Ca nu i-au impins macar pana in Muntenia. Acolo, in atacul de la Marasti, a tras el prima oara constient ca ucide. Pana atunci nu-si vazuse de aproape tintele. Poate ca, inainte de atacul acela, pe unele le doborase, dar n-a stiut. Oricum, erau tinte, asa cum fusesera si pentru Wolfi, si pentru oricare din camarazii lui, nu fiinte vii. Chiar daca erau ciuruite, tintele nu se prabuseau cu ochii scosi sau cu intestinele atarnand pe-afara. tintele nu racneau, de durere sau de groaza mortii. Poate ca lui Wolfi, daca ar fi trait, i-ar fi tremurat, in sfarsit, mana pe arma. Dar Sami si-a impus sa nu se gandeasca decat ca trebuie sa traiasca. Sa ucida pe altii, pentru a trai el. Pentru Sonia, pentru Simona. Batalionul lor pierduse cateva sute de soldati, gradati si ofiteri. Cateva sute de cruci au lasat pe magura aceea blestemata. Alaturi, cinzeci si cinci de pietre scrijelite cu numele celor cazuti din compania lor. Moartea se pogorase si peste romani, si peste ai lor, fara sa-i aleaga. Pamantul magurei, pamantul tarii pentru care luptasera si unii, si altii, ii primise separat. Cand nemtii au atacat la Marasesti, erau in linia a doua. i-au bagat imediat in dispozitiv, ca sa intareasca flancul. Desi n-au fost pe directia principala de atac a inamicului, cum le spunea capitanul, au mai pierdut inca un sfert din efectiv. Dupa Marasesti, cand frontul s-a stabilizat din nou, i-au trimis inapoi, la Bacau, pentru refacere si pentru completarea efectivului. Atunci, dupa aproape sase luni de la moartea Soniei, a putut Sami sa-i vada mormantul. S-o planga, tinand-o pe Simona in brate. Sa-i jure ca o va iubi toata viata, asa cum ar fi iubit-o si daca ar fi trait. La Bacau, ca si pe front, bantuia tifosul. Moartea lovea si in combatanti, si in oameni pasnici. Lipseau alimentele. Din putinul care era, se aproviziona mai intai armata. Noroc cu gradina lor de legume. Taica-sau crestea un porc, mai aveau si cateva oratanii prin curte. ii ajutau si pe cuscri, pe Levensoni. Gaseau cu greu lapte pentru Simona. Vremuri grele. Vremuri de razboi. in transee sau pe la casele lor, toti luptau sa supravietuiasca. Se facuse un an de cand se inrolase. Se intamplasera atatea, nu s-ar mai fi intamplat. Abia atunci i-au spus ce s-a intamplat cu ilya, unchi-sau, cu sotia lui si cu bunicul. Ce se intamplase cu sumi. Nu erau vesti de scris intr-o carte postala. Nu erau vesti de trimis unui ostas pe front. Austriecii il inrolasera pe sumi. Ca supus austriac, trebuia sa lupte pentru imparatul de la Viena. sumi ajunsese pe front in primavara. Dar, in prima noapte, dezertase la rusi. Sami nu se mira: era singurul care stia de simpatia lui sumi fata de socialisti. Nu l-ar fi tradat pe imparat pentru tar, dar, cum tarul fusese alungat si bolsevicii erau destul de puternici in guvernul lui Kerenski, sumi avea pentru ce lupta. Pentru saraci, pentru dreptul lor de a avea ce pune pe masa, pentru dreptul lor de a avea pamant. Bietul sumi, uita din nou ca el e bogat, ca aurul, averea lor, e ingropat la Zamosc si ca saracii aceia a caror cauza il atragea, se rasculasera nu numai impotriva tarului, dar si impotriva tuturor bogatilor ca el. Lupta pe undeva, in trupele rusesti. Macar era in aceeasi tabara cu Sami, nu era niciun pericol ca sa traga unul in celalalt. Asta daca ar fi fost pe frontul din Moldova. Dar poate era, cine stie, in Galitia, luptand impotriva austriecilor, impotriva armatei care-l declarase dezertor. Acolo, pe frontul din Galitia, nici nu conta, de fapt, in ce armata lupta. si austriecii, si rusii, bombardau, dadeau foc, pradau pe rand satele si orasele. N-au aflat niciodata cine bombardase trei zile in sir Zamosc. Bunicul, unchiu-sau ilya si matusa pierisera cu totii, intr-o zi. Cine i-o fi ingropat? i-au plans la Bacau, cu planset de neputinta ca n-au putut face nimic pentru ei. Nici sumi n-ar fi putut face nimic, ca era la rusi sau ca ar fi ramas la austrieci. Nici el, Sami, nu putuse face nimic pentru a o salva pe Sonia. (va urma) Ghiocel | index 'pageview'); 